L 134/102
SL
Uradni list Evropske unije
22.5.2023
V zvezi z blagom, za katerega veljajo sanitarna in fitosanitarna pravila, bodo dejavnosti nadzora trga in izvrševanja dodatno okrepile posebne postopke, določene v pravilih, ki se uporabljajo za vstop navedenega blaga na Severno Irsko.
Poleg tega bo Združeno kraljestvo okrepilo svoje dejavnosti spremljanja in izvrševanja, da bi učinkovito obvladovalo tveganja, ki izhajajo iz blaga, ki se giblje v paketih, pri čemer priznava, da se potrošniki zanašajo na tovrstno gibanje.
Združeno kraljestvo bo ohranilo svoj strog režim kazni za dejavnosti nezakonitega trgovanja in tihotapljenja.
To se bo pozorno preverjalo, da bi se zvišale kazni v zvezi z zlorabo teh novih pravil z gibanjem blaga v Evropsko unijo, če bi to bilo potrebno za zagotovitev dodatnega odvračilnega učinka.
Združeno kraljestvo bo sprejelo učinkovite, odvračilne in sorazmerne ukrepe v zvezi z morebitno neskladnostjo.
To bo vključevalo analizo tveganja, ukrepe za zagotavljanje skladnosti na podlagi tveganja in tekoče ocene tveganja trgovcev, podprte s sankcijami in kaznimi.